UVP TECHNICOM

EUH4D OPEN CALL #3: InfoDay1
2022-09-22 09:00 (Europe/Bratislava) | UVP TECHNICOM a online, Němcovej 5, Košice, Slovakia (Slovak Republic)
Európska iniciatíva EUHUBS4DATA aktuálne poskytuje možnosť financovať návrhy malých a stredných firiem a startupov na inovatívne experimenty zo zdrojov programu H2020. V snahe podporiť digitalizáciu svojej spoločnosti môžete získať finančný príspevok 60.000,- € priamo na realizáciu svojich nápadov a ďalších až 70.000,- € v forme dátovo orientovaných služieb, ktoré vám ochotne poskytnú Digitálne inovačné HUBy, vrátane košického DIH Technicom!
V prípade úspešnej projektovej žiadosti teda so svojou spoločnosťou môžete profitovať až do výšky 130.000,- € !
Projektová výzva je otvorená do 9.11.2022. Bližšie informácie a detailnejší pohľad na príručku pre žiadateľov vám poskytneme osobne i online na informačnom webinári
InfoDay 1 vo štvrtok 22.9.2022 so začiatkom o 09:00
Bližšie informácie a linky na potrebné dokumenty nájdete na webovej stránke euhubs4data.sk

InfoDay 1 EUHubs4Data 3rd Open Call
2022-09-22 09:00 - 11:00 | UVP TECHNICOM a online, Němcovej 5, Košice, Slovakia (Slovak Republic)
UVP TECHNICOM – Enterprise Europe Network v spolupráci s DIH Technicom vás pozýva na InfoDay 1 ku kaskádovej výzve EUHubs4Data 3rd Open Call, na ktorom vám budú predstavené parametre a podmienky získania projektového grantu.
Prečo využiť kaskádové financovanie?
Cieľom kaskádového financovania je poskytnúť MSP, stredne kapitalizovaným podnikom a start-upom finančnú podporu vo forme malých grantov pri zavádzaní alebo rozvoji hlavne digitálnych inovácií. Výška takejto podpory je zvyčajne v rozmedzí 10 – 200 tisíc EUR a sú poskytované prostredníctvom špecifických projektov.
Ako môže firma získaním grantu profitovať?
Väčšina európskych firiem zaostáva v inováciách založených na dátach. Projekt EUHubs4Data, financovaný zdrojmi EÚ, buduje komunitu kľúčových hráčov v tejto oblasti a prepája sa s dátovými inkubátormi a platformami, sieťami malých a stredných podnikov, komunitami AI, organizáciami zameranými na budovanie zručností a školenia a úložiskami otvorených dát.
Projektová výzva je určená malým a stredným podnikom a start-upom, ktoré majú záujem digitalizovať. Využite príležitosť získať financovanie vlastného experimentu až do výšky 60 000 EUR. Zároveň máte možnosť využiť služby inovačných hubov v celkovej hodnote do 70 000 EUR. Termín na podanie žiadosti je 9.11.2022. Viac informácií o výzve získate na https://www.euhubs4data.sk/ alebo kontaktujte DIH Technicom.
Termín a miesto konania
22.9.2022, 09:00 – 11:00 , UVP TECHNICOM, Košice/on-line
Program:

08:45 – 09:00h
Registrácia účastníkov

09:00 – 09:10h
Úvodné slovo, predstavenie siete Enterprise Europe Network

09:10 – 09:30h

Možnosti financovania inovatívnych myšlienok prostredníctvom programu Horizont Európa
Kaskádové výzvy v skratke

09:30 – 09:40h
Príklad úspešného zapojenia SK firmy do kaskádovej výzvy

09:40 – 11:00h
Kaskádová výzva EUHubs4Data 3rd Open Call

11:00h
Diskusia a ukončenie

PrihláškaWebinár sa uskutoční v hybridnom režime. Prihlásiť sa je možné vyplnením on-line prihlášky do 21.9.2022. V prípade, že sa webinára zúčastníte on-line, bude Vám dňa 21.9.2022 na Vami uvedený email zaslaný link na pripojenie.
Účastnícky poplatok
Účasť na webinári je pre malé a stredné podniky zdarma.
Kontakteen@uvptechnicom.sk, miroslav.janak@uvptechnicom.sk, Tel. číslo: +421 55 602 3661, +421 55 602 3644, 0918 734 605

Hack Healthcare Slovakia
2022-09-23 - 2022-09-25 | The Spot, Bottova 2/A, Bratislava, Slovakia (Slovak Republic)
Hack Healthcare Slovakia je najväčší hackathon na Slovensku zameraný na urýchlenie zmien v zdravotníctve. Hackathon sa bude konať v dňoch 23.-25.9.2022 v The Spot, Bottova 2/A, Bratislava.
Počas 48 hodín budú mať tímy príležitosť nájsť originálne riešeniami spolu s ďalšími IT špecialistami, programátormi, dátovými analytikmi, študentami, podnikateľmi a expertmi z oblasti zdravotníctva, ktorí sú odhodlaní rýchlejšie zlepšovať životy pacientov. Nájdené riešenie budú môcť tímy na mieste otestovať za podpory odborníkov a mentorov z oblasti zdravotníctva.
Na hackathon sa môžu prihlásiť 3-6 členné tímy, ale aj jednotlivci, ktorým pomôžeme nájsť svoje tímy.
Tímy s najlepšími riešeniami vyhrajú finančné a vecné ceny v celkovej hodnote 5.000€ na ďalší rozvoj ich nápadov a projektov.
Zaregistruj sa už dnes na www.hackhealthcare.sk, aby si dostával aktuálne informácie o podujatí.
Pre viac informácií na sleduj na Instagrame, Facebooku a LinkedIn.

DASATO Academy - Prekladač človečiny
2022-09-24 09:00 - 13:00 | UVP TECHNICOM, Boženy Němcovej 5, Košice, Slovakia (Slovak Republic)
Typológia osobnosti s Katarínou Meškovou

24.9.2022 sa uskutoční ďalšie stretnutie prvého ročníka DASATO Academy v Košickom kraji!
Od septembra sa študenti a študentky každý piatok stretávaju na workshopoch v priestoroch Univerzitného vedeckého parku TECHNICOM na témy 21. storočia, pracujú na 3 projektoch v praxi s neziskovým, verejným a súkromným sektorom, koncom roka vytvoria svoj vlastný projekt, ktorý zlepšuje ich okolie.

INNOFORM®2022 - Hybrid Brokerage Event
2022-09-28 - 2022-09-29 | Online
V dňoch 28.-29.9.2022 sa uskutoční on-line/on-site formou v rámci veľtrhu INNOFORM®2022 kooperačné podujatie INNOFORM®2022 zamerané na výrobu nástrojov a spracovanie plastov a všetky s nimi súvisiace odvetvia. Registrácia do 28.9.2022.

Dátum konania: 28. – 29. september 2022
Miesto konania: on-line/on-site
Registrácia otvorená do: 28. septembra 2022
Prihláška: https://innoform2022.b2match.io/signup
Web stránka podujatia: https://innoform2022.b2match.io/

Zameranie podujatia:

kovy
plasty
stroje
elektronika a elektroenergetika
automobilový priemysel
železnice
letectvo
logistika
domáce prístroje
balenie
automatizácia a robotizácia výroby
IT riešenie pre priemyselný sektor
recyklácia a iné

Organizácia podujatia

On-site – 28. septembra 2022 – 10:00 – 15:00 hod.
On-line – 29. septembra 2022 – 10:00 – 15:00 hod.
Rezervácia stretnutí – február 2022 (8.00 hod.) – 28. september 2022 – (15:00 hod.)

Pri vypĺňaní prihlášky si v rámci položky „Support office“ vyberte TUKE ako Vašu podpornú inštitúciu. Následne Vašu prihlášku obratom radi potvrdíme v registračnom systéme podujatia. Ďakujeme.
Kontakt: Enterprise Europe Network pri UVP TECHNICOM, e-mail: een@uvptechnicom.sk

WindEnergyMatch 2022
2022-09-28 - 2022-09-29
V dňoch 28.–29.9.2022 sa uskutoční medzinárodné kooperačné podujatie WindEnergyMatch 2022 so zameraním na veterný priemysel. Prihlášky do 28. septembra 2022.

Dátum konania: 28. – 29. september 2022
Miesto konania: Hamburg/Nemecko
Registrácia otvorená do: 28. september 2022
Prihláška: https://windenergymatch-2022.b2match.io/signup
Web stránka podujatia: https://windenergymatch-2022.b2match.io/home

Kategórie podujatia:

Výrobcovia veterných turbín
Vodík a palivové články
Komponenty/dodávatelia
Materiály
Inštalácia
Plánovanie/vývoj projektu
Prevádzka a údržba
Inteligentná energia/dodávky energie
Financie a poistenie
Služby
Power-to-X/konverzia energie/skladovanie
Informačné/komunikačné technológie

Prečo sa podujatia zúčastniť?
Máte príležitosť nadviazať nové dlhodobé kontakty s potenciálnymi obchodnými, výskumnými partnermi a poskytovateľmi inovatívnych technológií z Európy a mimo nej. Môžete diskutovať o možnostiach spolupráce na stretnutiach v neformálnej atmosfére, ako aj využiť príležitosť nájsť nových partnerov pre výskumné projekty.
Zaregistrujte sa a vytvorte profil svojej spoločnosti s popisom ponuky alebo požiadavky. Profily všetkých registrovaných spoločností budú zverejnené na webovej stránke podujatia. Prehliadajte si profily online a rezervujte si stretnutia s organizáciami alebo spoločnosťami, ktoré Vás záujmu. Odporúčame stiahnuť si mobilnú aplikáciu „b2match“ (Google alebo Apple Store), aby ste mali prístup k rozvrhu stretnutí na svojom mobilnom telefóne, a tak boli informovaní o zmenách realizovaných na poslednú chvíľu a spravovali ďalšie stretnutia, nech ste kdekoľvek.
Pri vypĺňaní prihlášky si v rámci položky „Support office“ vyberte TUKE ako Vašu podpornú inštitúciu. Následne Vašu prihlášku obratom radi potvrdíme v registračnom systéme podujatia. Ďakujeme.
Kontakt: Enterprise Europe Network pri UVP TECHNICOM, e-mail: een@uvptechnicom.sk

European Research and Innovation Days 2022
2022-09-28 - 2022-09-29 | Online
V dňoch 28.-29. septembra 2022 sa uskutoční 4. ročník Európskych dní výskumu a inovácií.
Tohtoročné vydanie dáva účastníkom príležitosť diskutovať a formovať nové riešenia na posilnenie odolnosti Európy a jej strategickej autonómie. Program zahŕňa stretnutia o novej európskej inovačnej agende, Európskom roku mládeže, bohatstve európskej kultúrnej tvorivosti, misiách EÚ a mnohých ďalších témach.
Dvojdňové podujatie spojí tvorcov politík, výskumníkov, podnikateľov a občanov, aby diskutovali a formovali budúcnosť výskumu a inovácií v Európe a mimo nej. Rovnako ako v predchádzajúcich vydaniach, konferencia priťahuje tisíce účastníkov z celého sveta.
Okrem toho poskytne EÚ R&I Days 2022 priestor na vytváranie sietí a príležitosti na vytváranie kontaktov. Tento rok bude zahŕňať niekoľko digitálnych „domov“, ktoré pokrývajú politiku výskumu a inovácií a inovačné súbory, program Horizont Európa a každú z piatich misií EÚ pre adaptáciu na klímu, rakovinu, oceán, mestá a pôdu. Nová interaktívna výstava zapojí občanov priamo do misií EÚ, čo je nový spôsob, ako priniesť konkrétne riešenia niektorých z našich najväčších výziev.
Až do septembrového podujatia budú novinky a aktualizácie pravidelne zdieľané na sociálnych médiách prostredníctvom #RiDaysEU, ako aj webovej stránke podujatia.

Viac informácií:
European Research and Innovation Days 2022ProgrammeQ&AHorizon EuropeEU MissionsEuropean Research Area
Zdroj: https://ec.europa.eu, zverejnené: 11. 7. 2022, autor: rpa
Článok prevzatý z eraportal.sk

Plán aktivít akceleračného programu startupov
2022-09-28 - 2022-12-15 | UVP TECHNICOM, Boženy Němcovej 5, Košice, Slovakia (Slovak Republic)
September
28. septembra 2022 (14.00-16.00) Projektové riadenie28. septembra 2022 (16.00-18.00) Startup Connect (Networking)29. septembra 2022 (10:00-13:00) Buďte pred konkurenciou ostražitý! Chráňte svoje podnikanie právami duševného vlastníctva
Október
06. októbra 2022 (13:00-16:00) Validácia ideí12. októbra 2022 (14:00-16:00) Digitálny marketing18. októbra 2022 (14:00-16:00) Investor pitch20. októbra 2022 (14.00-16.00) Finančné zdroje27. októbra 2022 (14.00-16.00) Biznis fórum27. októbra 2022 (16.00-18.00) Startup Connect (Networking)
November
02. novembra 2022 (13.00-16.00) Mapovanie zákazníckej cesty08. novembra 2022 (14:00-16:00) Patenty, úžitkové vzory, autorské diela10. novembra 2022 (14:00-16:00) Prezentačné zručnosti16. november 2022 (15:30-17:00) Čo s aplikáciou po nasadení?22. novembra 2022 (13:00-16:00) Getting things done24. novembra 2022 (14.00-16.00) Biznis fórum24. novembra 2022 (16.00-18.00) Startup Connect (Networking)28. novembra 2022 (13.00-15.00) Cash Flow – Finančné toky30. novembra 2022 (14.00-16.00) Ako si založiť firmu
December
01. decembra 2022 (14.00-16.00) Ochranné známky a dizajny06. decembra 2022 (13.00-15.00) Biznis fórum startupov07. decembra 2022 (13.00-15.00) Elevator Pitch15. decembra 2022 (13.00-15.00) Teamleader

Festival inovácií INOFEST 2022
2022-09-28 08:00 - 22:00 | Bučany, Bučany, Slovakia (Slovak Republic)
V tomto ročníku sa podujatie vracia k originálnej myšlienke INOFESTU, ktorou je prepájanie firiem – členov siete INOVATO, partnerov a hostí.
Cieľom podujatia je:
– Prepojiť inovátorov;
– Prezentovať výsledky inovácií na výstave a prezentáciách produktov a služieb;
– Analyzovať nové trendy a príležitosti;
– Hľadať oblasti spolupráce, zdieľania zdrojov a synergie;
– Získať nových členov INOVATO CLUSTER a partnerov.
Účastníci sa môžu tešiť na bohatý program plný inovačných diskusií a hodnotný networking s úspešnými podnikateľmi zo Slovenska i Česka.

Projektové riadenie
2022-09-28 14:00 - 16:00 | UVP TECHNICOM a online, Němcovej 5, Košice, Slovakia (Slovak Republic)
Workshop posunie účastníkov od klasického chápania projektového riadenia (dodať kvalitný výstup projektu, v rámci stanoveného času a nákladov) ku novej paradigme „Projekt je prostriedok na dosahovanie strategických cieľov a prínosov“. Účastníci sa dozvedia, ako praxi prepojiť dynamické strategické riadenie s inováciami a proaktívnym riadením projektov. Osobitnou témou bude kaskádovanie stratégie počas uskutočňovaných projektov pre účely akcelerácie podnikania.
Súčasný rýchlo sa meniaci svet si vyžaduje rozšírenie tradičných metodík riadenia projektov o agilný prístup. V praxi to znamená neustále prehodnocovanie vytváranej hodnoty pre koncového užívateľa výstupu projektu. Agilný prístup si vyžaduje postaviť riadenie na nasledovných pilieroch: hodnota, dynamika, dôvera, inovácie a kreativita. Workshop uvedené piliere predstaví na praktických príkladoch.
Úspešný manažér/ka je viac lídrom ako manažérom. Dokáže ľudí motivovať a viesť v kritických situáciách. Úspešný manažér vie, že v tíme má vysoko expertne vzdelaných ľudí a svoju rolu chápe vo vytvorení „samo-riadeného prostredia“ a v spájaní expertov pre dosiahnutie cieľa/účelu projektu. Doba detailného plánovania projektu, príkazov a detailnej kontroly nemá v súčasných agilných projektoch miesto.

Startup Connect
2022-09-28 16:00 - 18:00 | UVP TECHNICOM, Boženy Němcovej 5, Košice, Slovakia (Slovak Republic)
Skvelá príležitosť pre budovanie priateľských vzťahov medzi startupmi, ktoré spája spoločný cieľ – neustále rozvíjať svoje inovatívne projekty. Príďte sa podeliť so skúsenosťami, inšpirovať sa či pokecať v príjemných priestoroch Lobby UVP Technicom.
Budete mať príležitosť stretnúť sa aj s našimi mentormi, ktorí sú pripravení prispieť k napredovaniu vašich startupov. Neformálne stretnutia, ktorého atmosféru dotvorí aj chutná pizza & drinks.

Pridajte sa k nám!
Organizačný tím UVP

ITMA Industry Summit - Focus on Innovation
2022-09-29 | Online
Témy konferencie (v angl. jazyku):

Digital twin
Smart manufacturing
Autonomous means of production
AR/VR in the context of production
IoT and IT/OT convergence
Predictive maintenance
Data sovereignty

Buďte pred konkurenciou ostražití! Chráňte svoje podnikanie právami duševného vlastníctva
2022-09-29 09:45 - 13:00 | UVP TECHNICOM, Boženy Němcovej 5, Košice, Slovakia (Slovak Republic)
Vlastníte jedinečný produkt alebo myšlienku a čelíte hrozbám, ktoré so sebou prináša súčasný trh? Konkurencia nespí!

UVP TECHNICOM – Enterprise Europe Network vás pozýva na workshop Buďte pred konkurenciou ostražití! Chráňte svoje podnikanie právami duševného vlastníctva, ktorý vám poskytne informácie a odporúčania ako si chrániť svoje duševné „bohatstvo“. Využite príležitosť konzultovať s odborníkmi z Úradu priemyselného vlastníctva SR otázky, na ktoré ste doposiaľ nedostali odpovede.

Kedy: 29. september 2022, 10:00 – 13:00
Kde: Univerzitný vedecký park TECHNICOM, Technická univerzita v Košiciach, Němcovej 5, 042 00 Košice/on-line

Program:

09:45-10:00

Registrácia účastníkov

10:00-11:00

Práva priemyselného vlastníctva v skratke – čo všetko môžem v podnikaní chrániť a akými právami? Na čo sa vzťahujú ochranné známky, dizajny, patenty, úžitkové vzory?
Byť majiteľom práv duševného vlastníctva – výhody, nevýhody
Aký vplyv má duševné vlastníctvo na moje podnikanie v zahraničí?

11:00–11:10

Prestávka

11:10-12:00

Medzinárodné a EÚ databázy a registre

12:00-13:00

Osobné konzultácie s expertmi z Úradu priemyselného vlastníctva SR

Lektori:
Ing. Lucia Bocková, Úrad priemyselného vlastníctva SR
Ing. Jana Rešutíková, Úrad priemyselného vlastníctva SR

Prihláška
Prihlásiť sa je možné vyplnením on-line prihlášky. V prípade on-line účasti sa pripojte prostredníctvom tohto odkazu: https://video.nti.sk/join?4ytauw7d6ok

Účastnícky poplatok – ZDARMA!
Workshop sa koná v rámci aktivít siete Enterprise Europe Network a je pre malé a stredné podniky zdarma.
Kontakt: een@uvptechnicom.sk, Tel. číslo: +421 55 602 3661, 0918 734 605

Buďte originálni a nenechajte sa skopírovať!

Hydrogen Aviation Valley Kosice workshop
2022-10-03 09:00 - 17:00 | UVP TECHNICOM a online, Němcovej 5, Košice, Slovakia (Slovak Republic)
Dovoľujeme si Vás informovať o pripravovanom podujatí, ktoré organizuje Letecká fakulta TU v Košiciach v spolupráci s Košickým samosprávnym krajom a Centrom vedecko-technických informácií SR dňa 3.10.2022 v priestoroch Univerzitného Vedeckého Parku TECHNICOM.
Počas Európskeho vodíkového týždňa sa v Košiciach uskutoční medzinárodný workshop zameraný na synergiu spoločných európskych podnikov Clean Aviation, Clean Hydrogen, SESAR 3 a Fuel and Cell Initiative. Zástupcovia spoločných podnikov prednesú prezentácie o synergiách a cezhraničnej spolupráci. Súčasťou podujatia budú aj zástupcovia univerzít, vedeckých parkov a priemyslu z Poľska, Maďarska, Českej republiky, Ukrajiny a ďalších európskych krajín.

Program podujatia

Podujatie pozostáva z dvoch hlavných častí:
Čisté letectvo

Vodíkové a hybridné letectvo

Digitalizácia v letectve

Virtuálna realita vo výcviku pilotov
Letecká mobilita

Priebeh jedinečného odborného stretnutia bude možné sledovať online.

Contact-Contract 2022 Medzinárodné partnerské podujatie
2022-10-04 - 2022-10-07
V dňoch 4. – 7. októbra 2022 sa v českom Brne uskutoční kooperačné podujatie Contact-Contract 2022, ktoré bude súčasťou 63. medzinárodného strojárskeho veľtrhu so zameraním na oblasť Industry 4.0 a Digital Factory (digitalizácia vo výrobe). Medzi ďalšie dôležité témy patrí obehové hospodárstvo – riadenie materiálnych zdrojov.
Dátum konania: 4. – 7. október 2022Miesto konania: Brno, Česká republikaRegistrácia otvorená do: 7. október 2022Prihláška: https://cc-msv-2022.b2match.io/signupWeb stránka podujatia: https://cc-msv-2022.b2match.io/
Prečo sa zúčastniť?

Vysoká úroveň publicity pred podujatím
Príležitosť objaviť nových obchodných partnerov, klientov a dodávateľov bez veľkého úsilia
Možnosť nadviazať dôležité kontakty medzi vystavovateľmi a návštevníkmi
Voľný vstup na veľtrh
Účasť je BEZPLATNÁ.

Zameranie podujatia:

Strojárstvo banské, hutnícke, keramické, sklárske
Materiály a komponenty pre strojárstvo
Pohony, hydraulika a pneumatika, chladiaca technika a vzduchotechnika
Energetika a silnoprúdová elektrotechnika
Elektronika, automatizačná a meracia technika
Výskum, vývoj, transfer technológií, finančné a iné služby
Kovoobrábacie a tvárniace stroje, nástroje
Zlievarenský priemysel
Zváranie
Povrchová technológia
Plasty, guma, kompozity
Chemikálie pre strojárstvo

Medzinárodný strojársky veľtrh (MSV) je popredný priemyselný veľtrh v strednej Európe s každoročnou účasťou viac ako 1 500 vystavovateľov a 75 000 návštevníkov z 59 krajín sveta. Viac ako tretina vystavovateľov je zo zahraničia. Zastúpené sú všetky kľúčové oblasti strojárskeho a elektrotechnického priemyslu s primárnym zameraním na obrábanie a tvárnenie.
Pri vypĺňaní prihlášky si v rámci položky „Support office“ vyberte TUKE ako Vašu podpornú inštitúciu. Následne Vašu prihlášku obratom radi potvrdíme v registračnom systéme podujatia. Ďakujeme.
Kontakt: Enterprise Europe Network pri UVP TECHNICOM, e-mail: een@uvptechnicom.sk

Brokerage podujatie Contact-Contract na strojárskom veľtrhu v Brne
2022-10-04 - 2022-10-07 | Brněnské výstaviště, Výstaviště 1, Brno, Czech Republic
V dňoch 4. až 7. októbra 2022 sa v Brne bude konať tradičné B2B matchmakingové podujatie s názvom Contact-Contract. Je to jedinečná príležitosť zvýšiť svoju konkurencieschopnosť a identifikovať nové trhy a obchodných partnerov. Ide o spoločný projekt Krajskej hospodárskej komory Brno a ďalších českých a zahraničných partnerov patriacich do Enterprise Europe Network (EEN), obchodných komôr a spoločnosti Veletrhy Brno. Dôraz akcie sa kladie na digitalizáciu a obehové hospodárstvo vo výrobe. Registrácia je momentálne otvorená.
Text prevzatý z grantup.sk.

Health Conference DTIT Solution SK
2022-10-04 08:00 - 17:00 | UVP TECHNICOM, Boženy Němcovej 5, Košice, Slovakia (Slovak Republic)
For the first time, Kosice will become the city of Innovations and startups in a Healthcare sector.

On behalf of the event organizer, Deutsche Telekom IT Solutions and a general partner, University Sience Park Technicom,we would like to kindly invite you to a unique Healthcare conference taking place on the October 4, 2022 in University Sience Park Technicom premises (Němcovej 5, 042 00 Košice).
Language of the conference: Slovak.
Refreshments and lunch provided.

For more information, contact Business Development Manager Lenka Adamová:lenka.adamova@t-systems.com00421 903 530 824

Medzinárodné kooperačné podujatie pre technologické centrá 2022
2022-10-05
5. októbra 2022 sa uskutoční hybridné kooperačné podujatie International Brokerage Event for Technology Centres 2022, ktoré bude prepájať technologické centrá nielen v rámci celej Európy ale aj z celého sveta. Prihlášky do 21. septembra 2022.

Dátum konania: 5. október 2022Miesto konania: Cartagena, Španielsko/on-lineRegistrácia otvorená do: 21. septembra 2022Prihláška: https://brokeragetechnologycentres2022.b2match.io/signupWeb stránka podujatia: https://brokeragetechnologycentres2022.b2match.io/

Témy podujatia:

Pokročilé materiály
Obehové hospodárstvo: udržateľnosť vo výrobných procesoch, priemyselná symbióza, zhodnocovanie vedľajších produktov a iné
Digitalizácie: inteligentná výroba, umelá inteligencia, pokročilá konektivita, kybernetická bezpečnosť a iné
Zelená energia: prechod k bezpečnejšej, efektívnejšej a čistejšej energii
Vodné technológie: efektívnosť využívania vody, regenerácia odpadových vôd a iné

Oblasti použitia:

„Modrá ekonomika“: zachovanie biodiverzity, udržateľné potraviny, rybolov a akvakultúra, stavba lodí a iné
Bývanie: nábytok, drevo, stavebníctvo, mramor, textílie
Agropotravinársky hodnotový reťazec: udržateľné potravinárske výrobky, aktívne a udržateľné balenie a iné
Zdravie
Iné

Prečo sa podujatia zúčastniť?

Máte možnosť publikovať a prezentovať svoje produkty, služby alebo vaše obchodné potreby účastníkom podujatia
Môžete iniciovať a dohodnúť si vopred naplánované 1:1 stretnutia počas podujatia
Príležitosť získať nových potenciálnych zákazníkov, spoznať nových partnerov časovo a nákladovo efektívnym spôsobom

Pri vypĺňaní prihlášky si v rámci položky „Support office“ vyberte TUKE ako Vašu podpornú inštitúciu. Následne Vašu prihlášku obratom radi potvrdíme v registračnom systéme podujatia. Ďakujeme.
Kontakt: Enterprise Európe Network pri UVP TECHNICOM, e-mail: een@uvptechnicom.sk

Budovanie Á-čkových tímov
2022-10-05 08:45 - 16:00 | UVP TECHNICOM, Boženy Němcovej 5, Košice, Slovakia (Slovak Republic)
Ako primäť tímy ľudí, aby brali na seba zodpovednosť? Ako motivovať ľudí k tomu, aby spolupracovali, zdieľali nápady a myšlienky? Je potrebné ich vôbec motivovať? Ako zmeniť firemnú kultúru tak, aby to majiteľ nemusel riešiť a dôveroval svojim tímom?
Úspech akejkoľvek stratégie alebo podnikateľského zámeru závisí od zanietených, motivovaných a angažovaných ľudí a vzťahov, ktoré medzi nimi (ne)fungujú. To je dôvod, prečo sa najúspešnejšie spoločnosti zameriavajú nielen na rast ľudí ako jednotlivcov, ale rovnako na budovanie vzťahov medzi nimi a vytváranie skvelej firemnej kultúry. Môžete mať vo firme skvelých odborníkov, inovátorov, ak však nedokážu fungovať tímovo, rast firmy naštartujete len veľmi pomaly, ak vôbec.
Tím hviezd sa nerovná hviezdnemu tímu.
UVP TECHNICOM – Enterprise Europe Network Vás pozýva v rámci akadémie vnútrofiremného rastu Ako NALADIŤ firmu na RAST a pracovať MENEJ na školenie s tematikou budovania Á-čkových tímov.

Termín a miesto konania5.10.2022 v Košiciach, UVP TECHNICOM, TUKE, Němcovej 5

Program

08:45-09:00h
Registrácia účastníkov

09:00-10:00h
Každý, niekto, hocikto a niktoČo je fér a spravodlivéMagický algoritmus budovania tímu5 dysfunkcií tímu

10:00–11:00h
Kolektívna inteligencia a komerčné výsledky odlišnostiPraktické cvičenia, práca v tímoch

11:00-11:15h
Prestávka

11:15-12:30h
Tvorba vysoko výkonného tímu5 kľúčových faktorov dynamiky tímu10 vnútorných motivátorov

12:30-15:00h
Spôsoby tímovej práceIndikátory dobrej komunikácieDelegovací pokerRiešenie úloh v skupinách a samostatne

15:00-16:00h
14 zlatých pravidiel samostatne riadiacich sa tímovOslava a uznanie tímov, škálovanie tímovej odmenyDiskusia a záver

O lektorke
Mária Radvanská sa venuje poradenstvu a rozvoju podnikateľských subjektov takmer 20 rokov. Identifikuje bariéry rozvoja a pomáha podnikateľom nájsť cestu ako ich prekonať. Od firiem však očakáva aktívny prístup, pretože len v úzkej súčinnosti ľudí danej firmy a s podporou vedenia je možné aj zdanlivo nemožné. Ľudia sú zárukou toho, že zmena bude trvalá. Najviac ju inšpiruje výrok – čo firma nedokáže, ľudia zvládnu.

Cieľová skupina
Akadémia vnútrofiremného rastu je určená predovšetkým majiteľom a výkonným riaditeľom firiem, ktorým odporúčame zobrať so sebou aj svojich manažérov, či riadiacich pracovníkov s rozhodovacími právomocami, ktorí majú ambíciu pomôcť firme výrazne rásť. Rozhodnutie pre RAST je strategickým rozhodnutím a firmu je potrebné na neho dôkladne naladiť. Pri správnom naladení bude majiteľ pracovať oveľa menej a získa viac času pre seba, rodinu, svoje koníčky.

Prihláška
Prihlásiť sa je možné vyplnením on-line prihlášky do 2.10.2022.

Účastnícky poplatok
Akadémia sa koná v rámci aktivít siete Enterprise Europe Network a je pre podnikateľské subjekty, ktoré majú ambíciu medzinárodne rásť ZDARMA.
Upozornenie: V prípade záväzného prihlásenia sa a neúčasti na školení, bude firme fakturovaný sankčný poplatok vo výške 120 eur. Zúčastniť školenia sa môže aj náhradník za prihláseného účastníka. Odhlásiť sa zo školenia bez sankčného poplatku je možné do 2.10.2022 zaslaním e-mailu na een@uvptechnicom.sk. Ak ste klientom Enterprise Europe Network pri UVP TECHNICOM, TUKE, faktúru neobdržíte, ak sa zúčastnite školenia. Faktúra Vám bude vystavená iba v prípade Vašej neúčasti na školení.
Kontakteen@uvptechnicom.sk, Tel. číslo: +421 55 602 3661, 0918 734 605
Nevyhovujú vám skupinové otvorené školenia? Chcete, aby ich absolvovali viacerí kľúčoví hráči vo firme naraz? Akadémiu alebo jej vybrané časti je možné realizovať aj priamo u vás vo firme. V prípade záujmu kontaktujte een@uvptechnicom.sk.
NALAĎTE firmu na RAST a pracujte MENEJ.
Inovujte, konkurujte, predbehnite!

TYPOZONE - Vernisáž výstavy
2022-10-05 16:00 | UVP TECHNICOM, Boženy Němcovej 5, Košice, Slovakia (Slovak Republic)
Srdečne Vás pozývame na medzinárodnú výstavu pod názvom TYPOZÓNA 4, ktorá pozostáva z viac ako 90 čiernobielych typografických plagátov a mnohých animácii, ktoré vytvorili študenti a pedagógovia z 10 univerzít. Témami štvrtého ročníka výstavy sú fikcia a metaverzum. Výstavu organizuje Katolícka univerzita Károlya Eszterházyho / Inštitút médií a dizajnu / Eger v spolupráci s ateliérom Vizuálna komunikácia / Katedra dizajnu / Fakulta umení TUKE a Univerzitným vedeckým parkom TECHNICOM.
TYPOZÓNA 4
UVP TECHNICOM / Prezentačné centrum, átrium (Němcovej 5, Košice)
VERNISÁŽ / 5. október 2022, 16.00 h
TRVANIE VÝSTAVY – 5. október – 3. november 2022. Výstava bude prístupná denne (pondelok – nedeľa) v čase od 8.00 h do 17.00 h.
KURÁTORI / habil. Lajos Csontó / Szabolcs Süli-Zakar DLA
Pozvané a vystavujúce univerzity:

ESZTERHÁZY KÁROLY KATOLIKUS EGYETEM / Média és Design Intézet, Eger (HU)
TECHNICKÁ UNIVERZITA V KOŠICIACH / Fakulta umení / Katedra dizajnu / ateliér Vizuálna komunikácia, Košice (SK)
AKADEMIA SZTUK PIĘKNYCH IM. JANA MATEJKI W KRAKOWIE / Wydział Form Przemysłowych / Katedra Komunikacji Wizualnej, Kraków (PL)
MISSOURI STATE UNIVERSITY / Art and Design Department, Springfield (USA)
MAGYAR KÉPZŐMŰVÉSZETI EGYETEM / Grafika Tanszék / Tervezőgrafika szakirány, Budapest (HU)
METROPOLITAN EGYETEM / Vizuális Kommunikáció Tanszék, Budapest (HU)
MOHOLY-NAGY MŰVÉSZETI EGYETEM / Média Intézet / Tervezőgrafika Tanszék, Budapest (HU)
GYŐRI SZÉCHENYI EGYETEM / Művészeti Kar / Design Tanszék és Grafika Stúdió (HU)
PÉCSI TUDOMÁNYEGYETEM / Művészeti Kar / Design és Médiaművészeti Intézet, Pécs (HU)
SOPRONI EGYETEM / Faipari Mérnöki és Kreatívipari Kar / Alkalmazott Művészeti Intézet, Sopron (HU)

http://typozone.uni-eszterhazy.hu/https://fu.tuke.sk/

Chem-Match: Corporates meet Startups 2022 „Green & Digital“
2022-10-06 - 2022-10-07
V dňoch 6. – 7. októbra 2022 sa vo Frankfurte uskutoční sprostredkovateľské podujatie Chem-Match: Corporates meet Startups 2022 “Green & Digital”, ktorého cieľom je iniciovať spoluprácu medzi chemickým priemyslom a start-upmi. Prihlášky do 7. októbra 2022.

Dátum konania: 6. – 7. október 2022
Miesto konania: Frankfurt, Nemecko
Registrácia otvorená do: 7. októbra 2022
Prihláška: https://chem-match2022.b2match.io/signup
Web stránka podujatia: https://chem-match2022.b2match.io/

Chemický priemysel v súčasnosti čelí rôznym výzvam. Otázky ako digitalizácia, zlepšovanie procesov, ekologická a sociálna zodpovednosť, dodávateľské reťazce a energetická kríza formujú nové výzvy pre spoločnosti. Tlak na inovácie je vysoký, pričom prekážkou zostáva potrebný čas. Ambiciózne spoločnosti sa pri inováciách spoliehajú na kooperatívne prístupy, pričom využívajú dynamiku startupov na urýchlenie svojho výskumu a vývoja.
Cieľom podujatia „Chem-Match: Corporates meet Startups“ je spájanie korporácií so startupmi z oblasti chémie, biotechnológie, bioelektroniky, environmentálnych technológií a udržateľnosti, riadenia digitálnych procesov a digitálnych inovácií.

Organizácia podujatia:

5. – 6. októbra 2022 majú Start-upy a Scale-upy možnosť využiť sprostredkovateľské podujatie a program počas konferencie CIEX Europe 2022 conference, okrem toho majú možnosť stretnúť IP expertov
6. – 7. októbra 2022 majú korporáty/chemické spoločnosti príležitosť stretnúť inovatívne strat-upy počas sprostredkovateľského podujatia.

Viac informácií o podujatí nájdete na oficiálnej stránke podujatia.
Pri vypĺňaní prihlášky si v časti „Settings“ v rámci položky „Support office“ vyberte TUKE ako Vašu podpornú inštitúciu. Následne Vašu prihlášku obratom radi potvrdíme v registračnom systéme podujatia. Ďakujeme.
Kontakt: Enterprise Europe Network pri UVP TECHNICOM, e-mail: een@uvptechnicom.sk

Validácia ideí
2022-10-06 13:00 - 16:00 | UVP TECHNICOM a online, Němcovej 5, Košice, Slovakia (Slovak Republic)
Čo pre vás znamená overenie nápadu? Počas workshopu vás prevediem procesom validovania ideí so silným dôrazom na použiteľnosť v čo najkratšom čase. Vysvetlím, čo je overenie nápadu a ako zmeniť nápady na výzvy. Ukážem metodiku a postup krok za krokom. Zároveň získate plnohodnotné výstupy pre vašu značku.
Čo sa dozviete:

ako definovať cieľ
ako prioritizovať nápady
ako prerámovať nápady na výzvy
ako vymyslieť riešenia výziev
ako sa rozhodnúť, čo vykonať
ako overiť výzvu v praxi

Mať vlastný PC je základ – práca a tvorenie prebieha v online nástroji Miro (všetky inštrukcie budú prezentované na workshope)
Workshop je interaktívny – očakáva sa práca v tíme a interakcia, každý startup má pracovný priestor a získa reálne výstupy v pdf

DevDay
2022-10-06 16:00 - 18:00 | UVP TECHNICOM, Boženy Němcovej 5, Košice, Slovakia (Slovak Republic)
Aleš zo startupu storePredictor a Filip z Aponi Vás srdečne pozývajú na prvý DevDay, ktorý sa uskutoční 6.10.2020 (štvrtok) od 16:00 do 18:00 hodiny vo veľkej zasadačke budovy UVP Technicom.

DevDay je určený prevažne pre technikov našich startupov, avšak radi privítajú aj iných netechnických zastupiteľov.
Cieľom je vytvoriť v StartupCentre TUKE komunitu vývojárov, ktorá by si vzájomne pomáhala a posúvala startupy technologicky na vyšší level.

Tešíme sa na Vašu účasť!

DASATO ACADEMY - Radikálna otvorenosť s Barbarou Korimovou z Martinusu
2022-10-07 15:30 - 18:00 | UVP TECHNICOM, Boženy Němcovej 5, Košice, Slovakia (Slovak Republic)
7.10.2022 sa uskutoční ďalšie stretnutie prvého ročníka DASATO Academy v Košickom kraji!
Od septembra sa študenti a študentky každý piatok stretávajú na workshopoch v priestoroch Univerzitného vedeckého parku TECHNICOM na témy 21. storočia, pracujú na 3 projektoch v praxi s neziskovým, verejným a súkromným sektorom, koncom roka vytvoria svoj vlastný projekt, ktorý zlepšuje ich okolie.

FMB 2022 Matchmaking
2022-10-12 - 2022-10-13
V dňoch 12. a 13. októbra 2022 sa uskutoční kooperačné podujatie FMB 2022 Matchmaking, ktoré bude súčasťou medzinárodného dodávateľského veľtrhu pre oblasť strojárstva, FMB 2022. Prihlášky do 2. októbra 2022.

Dátum konania: 12.-13. október 2022
Miesto konania: Bad Salzuflen, Nemecko
Registrácia otvorená do: 2. októbra 2022
Prihláška: https://fmb-2022-matchmaking.b2match.io/signup
Web stránka podujatia: https://fmb-2022-matchmaking.b2match.io/

Veľtrh FMB 2022 cielene spája dizajnérov, vývojárov a nákupcov. Prezentuje celé spektrum dodávateľského priemyslu pre strojárstvo a s ním súvisiacich služieb. Medzi vystavovateľmi sú lídri na trhu v oblasti pohonnej techniky, riadiacej techniky ako aj montážnej a manipulačnej techniky.
Zameranie podujatia:

Automatizačná technika a priemyselná elektronika
Časti strojov, komponenty, materiály a nástroje
Povrchová technológia
Digitalizácia v priemyselnej výrobe
Siete, logistika a vývoj produktov
Riadiaca technológia, riadiaca technika a bezpečnostná technika
Technológia pohonu
Technológia mikrosystémov

Pri vypĺňaní prihlášky si v rámci položky „Support office“ vyberte TUKE ako Vašu podpornú inštitúciu. Následne Vašu prihlášku obratom radi potvrdíme v registračnom systéme podujatia. Ďakujeme.
Kontakt: Enterprise Europe Network pri UVP TECHNICOM, e-mail: een@uvptechnicom.sk

Digitálny marketing - social. siete
2022-10-12 14:00 - 16:00 | UVP TECHNICOM a online, Němcovej 5, Košice, Slovakia (Slovak Republic)
Cieľom workshopu bude oboznámiť publikum s aktuálnymi trendami v rámci najpoužívanejších sociálnych sieti na Slovensku a obohatiť ich o rady, tipy a triky pri tvorbe obsahu.
V rámci workshopu sa budeme venovať tematike sociálnych sieti (najmä Facebook, Instagram a TikTok).

A – oboznámenie so sociálnymi sieťami, ich špecifiká
B – aktuálne trendy, číselné a štatistické údaje
C – praktické ukážky a využitie v praxi
D – očakávania do ďalšieho roka (2023)
E – priestor na diskusiu

Mgr. Michaela Stareková – Počas svojej praxe budovala sociálne siete neziskovým organizáciám a tiež viacerým lokálnym aj globálnym značkám. Na social media ju najviac baví neustála dynamika, kreativita a pestrosť, ktoré môže pravidelne aplikovať. Zo sociálnych sieti je jej vášňou najmä Instagram, pre jeho vizuálnosť a nevyčerpateľné množstvo inšpirácie. Aktuálnym novinkám a trendom na sociálnych sieťach sa bude venovať aj počas workshopu.

Practicaltraining on the Horizon Europe template
2022-10-13 09:00 - 13:00 | Online
Ako napísať úspešný projektový návrh do programu Horizont Európa? To je otázka, ktorú často v Národnej kancelárii Horizontu dostávame. Preto sme veľmi radi, že sa nám podarilo, v spolupráci s agentúrou MakeitEU, pripraviť pre Vás webinár s názvom Practical training on Horizon Europe template – How to write a proposal.

Konferencia COINTT
2022-10-18 - 2022-10-19 | Hotel Saffron, Radlinského 27, Bratislava, Slovakia (Slovak Republic)
Najväčšie podujatie venované téme transferu technológií na Slovensku s účasťou zahraničných spíkrov

Hlavná téma: Zjednodušenie kontaktu medzi akademickou a podnikateľskou sférou pri transfere technológií
cointt.sk

Investor pitch
2022-10-18 14:00 - 16:00 | UVP TECHNICOM, Boženy Němcovej 5, Košice, Slovakia (Slovak Republic)
Naučte sa ako vytvoriť prezentáciu pre investorov. Povieme vám o našich skúsenostiach s investormi a čo od vás čakajú, že im poviete. Nie len to, ale aj ako to prezentovať. Dostanete návod ako zvýšiť svoje šance pri získavaní investícii pre svoj startup.

Michal Kuchta – Ako marketingový manažér zabezpečoval marketing pre korporátnych klientov i úspešné startupy, kde získal množstvo cenných skúseností. Najviac zo všetkého ho však baví branding, obsahový marketing a storytelling.
Po práci sa naopak rád venuje ručnej stolárčine. O hoblíkoch, pílkach a rybinových spojoch vám bude spokojne rozprávať aj hlboko do noci.

Richard Rovinský – Buduje tímy a tímovú kultúru vo firmách. Ako human resources hacker pracuje s firmami a jednotlivcami v rôznych odvetviach priemyslu na ich talent manažmente a náborovom procese. Jednoducho povedané mením skupiny ľudí na fungujúce tímy. Medzi mojich zákazníkov patria ako tuzemské a medzinárodné spoločnosti (Tieto, Deutsche Telekom Slovakia, RWE, Ceragon, Austin Detonator, NESS, LafargeHolcim), tak aj verejné inštitúcie (Magistrát Mesta Košice, Magistrát mesta Ostrava, a iné).

Finančné zdroje
2022-10-20 14:00 - 16:00 | UVP TECHNICOM a online, Němcovej 5, Košice, Slovakia (Slovak Republic)
Obsahová náplň
Investičný cyklus startupu a typy zdrojov financovania

Bootstrapping
Business angels
Seed funding
Inštitucionálne kolá financovania
Inštrumenty získania ekvitného kapitálu – equity vs konvertibilné úvery
Alternatívne zdroje financovania – non dilutive funding
Crowdfunding

Proces získania kapitálu od VC fondov

Typické chyby
Na čo sa pripraviť a ako byť úspešný
Kroky v procese
Ako vybrať “správneho“ investora
Valuácia

Term sheet a právna dokumentácia

Kľúčové oblasti term sheetu
Likvidačná preferencia
Reserved Matters
Leaver provisions a founders’ stock
Právna dokumentácia
